Case ID: 1188887
Sentence 18: Belə ki, Qiymətli kağızlar haqqında” Azərbaycan Respublikası Qanununun 86.1-ci maddəsinə əsasən aparılan təhlillər və ya araşdırmalar (yerində yoxlamalar istisna olmaqla) nəticəsində lisenziyalaşdırılan şəxslərin, mərkəzi depozitarın və ya emitentlərin fəaliyyətində bu Qanunun və qiymətli kağızlar bazarına aid digər normativ hüquqi və normativ xarakterli aktların tələblərinin pozulması və ya buna şərait yarada bilən hallar aşkar edildikdə maliyyə bazarlarına nəzarət orqanı belə pozuntu və (və ya) halların müəyyən müddət ərzində aradan qaldırılmasına, yaxud qarşısının alınmasına dair icrası məcburi olan tədbirlər barədə yazılı göstərişlər verir.Həmin Qanunun 86.2-ci maddəsinə əsasən Maliyyə bazarlarına nəzarət orqanı icrası məcburi göstərişlər verməklə, lisenziyalaşdırılan şəxslərdən, mərkəzi depozitardan və ya emitentlərdən onlara aid olan hallarla bağlı müvafiq olaraq aşağıdakıları tələb edir: 86.2.1. bu Qanunla və qiymətli kağızlar bazarına aid digər normativ hüquqi və normativ xarakterli aktlar ilə müəyyən edilmiş tələblərin yerinə yetirilməsini; 86.2.2. bu Qanunun və qiymətli kağızlar bazarına aid digər normativ hüquqi və normativ xarakterli aktların müddəalarının pozulması hallarının aradan qaldırılmasını; 86.2.3. sənəd və məlumatların təqdim edilməsini; 86.2.4. təqdim edilmiş sənədlərdə yanlış və qeyri-dürüst məlumatlar və ya çatışmazlıqlar aşkar olunduqda, onların yenidən təqdim edilməsini.